MNB azonosító: **P26**

Módszertani segédlet a P26 jelű adatszolgáltatáshoz

**Kimutatás a pénzfeldolgozási tevékenységről**

**I. Általános tudnivalók**

Az adatszolgáltatás a pénzfeldolgozási engedéllyel rendelkező vállalatok és az MNB által kijelölt egyes hitelintézetek bankjegyfeldolgozásával kapcsolatos adatokat tartalmazza.

Az adatokat a pénzfeldolgozással kapcsolatban vezetett nyilvántartásokkal megegyezően kell megadni.

Az adatokat címletenként darabszámban kell szerepeltetni.

Ha az adatszolgáltató a központi értéktárán kívül más értéktárral is rendelkezik, akkor a központi és egyéb értéktárak közötti szállításokat nem szabad szerepeltetni. Ebben az esetben bankjegy beszállítás és -kiszállítás alatt az ügyfél és az adatszolgáltató közötti szállítás értendő.

**II. A táblák kitöltésével kapcsolatos részletes előírások**

**01 sor** Feldolgozatlan állapotban beszállított bankjegymennyiség

Ebben a sorban az adatszolgáltató telephelyére feldolgozás céljából beszállított feldolgozatlan (valódiság és forgalomképesség szempontjából nem ellenőrzött vagy MNB csomagolási előírásnak nem megfelelő módon csomagolt) bankjegyeket kell jelenteni.

**02-05 sorok**

Ezek a sorok a 01. sorban jelentett bankjegyek feldolgozását követően forgalomképesnek, selejtnek illetve rejectnek minősített bankjegyek állományát tartalmazzák. A forgalomképes bankjegyeken belül a 02. sorban kell jelenteni a 2014 szeptemberétől kezdve kibocsátott megújított bankjegyeket, a 03. sorban pedig a nem megújított bankjegyeket.

**06 sor** MNB-től átvett bankjegyek

Ebben a sorban kell jelenteni az MNB-től felvét keretében átvett bankjegyeket.

**07 sor** Az adatszolgáltató telephelyére beszállított egyéb bankjegyek mennyisége

Ebben a sorban kell jelenteni a 01. és 06. sorba nem tartozó, az adatszolgáltató telephelyére beszállított egyéb bankjegyeket. Itt kell jelenteni például a bankjegy-kereskedelem keretében átvett bankjegyeket.

**08 sor** Az adatszolgáltató telephelyére beszállított összes bankjegy

Ebben a sorban a 01., 06. és 07. sorok összegét kell jelenteni.

**09 sor** Az adatszolgáltató telephelyéről kiszállított összes bankjegy

Ebben a sorban a 10., 11. és 12. sorok összegét kell jelenteni.

**10 sor** ATM töltésre

Ebben a sorban az ATM-ek töltésére kiszállított bankjegyeket kell szerepeltetni.

**11 sor** MNB-be befizetett

Ebben a sorban kell jelenteni az MNB-be befizetésre átadott forgalomképes és nem forgalomképes bankjegyeket.

**12 sor** Egyéb

Ebben a sorban kell jelenteni azokat a 10. és 11. sorba nem tartozó összes bankjegyet, amelyeket az adatszolgáltató telephelyéről kiszállítanak. Itt kell szerepeltetni például a bankjegy-kereskedelem keretében átadott bankjegyeket is.

**13 sor** Bankjegy-készlet változás

Ez a sor az adatszolgáltatónál a tárgyév utolsó munkanapján tárolt és a tárgyév első munkanapján tárolt bankjegy-készletállomány közötti különbséget tartalmazza.

**Táblán belüli összefüggések**

1. tábla valamennyi sorára:

g. oszlop = a +b+..+ f oszlopok

1. tábla 1. sor = 1. tábla 2.+ 3. + 4 +5. sorok

1. tábla 8. sor = 1. tábla 1.+ 6. + 7. sorok

1. tábla 9. sor = 1. tábla 10.+ 11. + 12. sorok

1. tábla 13. sor = 1. tábla 8. - 9. sor

#### **III. Az adatszolgáltatás beküldésére vonatkozó előírások**

A beküldés módja: EBEAD

A beküldés formája: **az e rendelet 3. sz. mellékletének 3. pontja szerinti, az MNB honlapján közzétett technikai segédletben meghatározott formátumú** fájl

Az adatszolgáltatás címzettje: MNB Statisztika